पंचायत
भारत की पंचायती राज प्रणाली में गाँव या छोटे कस्बे के स्तर पर ग्राम पंचायत या ग्राम सभा होती है जो भारत के स्थानीय स्वशासन का प्रमुख अवयव है। सरपंच, ग्राम सभा का चुना हुआ सर्वोच्च प्रतिनिधि होता है। प्राचीन काल से ही भारतवर्ष के सामाजिक, राजनीतिक और आर्थिक जीवन में पंचायत का महत्वपूर्ण स्थान रहा है। सार्वजनिक जीवन का प्रत्येक पहलू इसी के द्वारा संचालित होता था।
सांसद
लोक सभा के सदस्यों को सभी भारतीय राज्यों एवं संघ शासित प्रदेशों के निर्वाचन क्षेत्रों से लोकप्रियता या बहुमत के आधार पर चुना जाता है, जबकि राज्य सभा के सदस्यों का चुनाव विधानसभा के निर्वाचित सदस्यों द्वारा परोक्ष रूप से सम्पन्न होता है। प्रत्येक राज्य के लिए हर सदन में प्रतिनिधियों की निश्चित संख्या आवण्टित है, जिसमें उत्तर प्रदेश राज्य के प्रतिनिधियों की संख्या सबसे अधिक है। जिस पार्टी या गठबन्धन को लोक सभा में प्रत्यक्ष रूप से निर्वाचित सदस्यों का बहुमत प्राप्त होता है, उसी के द्वारा केन्द्र सरकार गठित की जाती है।